Այսպես, ըստ մեղադրանքի` Էրեբունու քննչական բաժնում քննվելիս է եղել քրեական գործ, որի շրջանակներում Սոս Գասպարյանին վերագրվել է 112-րդ հովածի 1-ին մասով նախատեսված հանցանքի կատարում`(դիտավորությամբ առողջությանը ծանր հարված հասցնելը): Գործի նախաքննության ընթացքում՝ 2017 թվականի դեկտեմբերի 29-ին Սոս Գասպարյանի հայրը՝ գործով ամբաստանյալ Բաբկեն Գասպարյանն, ըստ մեղադրանքի, այցելել է Էրեբունու քննչական բաժին, հանդիպել այդ գործով ավագ քննիչ Միքայել Զադոյանին և նրան առաջարկել 3000 ԱՄՆ դոլար կաշառք՝ որդու օգտին գործողություններ կատարելու և նրա վիճակն էապես բարելավելու համար: Մասնավորապես, ըստ գործի նյութերի, Սոս Գասպարյանին վերագրված 112-րդ հոդվածով նախատեսված արարքը պետք է վերաորակվեր քրեական օրենսգրքի 116-րդ հոդվածի՝ անհրաժեշտ ինքնապաշտպանության սահմանազանցման: